CELEX: 62012CN0399
Language: hu
Date: 2012-08-28 00:00:00
Title: C-399/12. sz. ügy: 2012. augusztus 28-án benyújtott kereset — Németországi Szövetségi Köztársaság kontra az Európai Unió Tanácsa

10.11.2012   
            
            
               HU
            
            
               Az Európai Unió Hivatalos Lapja
            
            
               C 343/9
            
         2012. augusztus 28-án benyújtott kereset — Németországi Szövetségi Köztársaság kontra az Európai Unió Tanácsa
   (C-399/12. sz. ügy)
   2012/C 343/11
   Az eljárás nyelve: német
   
      Felek
   
   
      Felperes: Németországi Szövetségi Köztársaság (képviselők: N. Graf Vitzthum és T. Henze, meghatalmazottak)
   
      Alperes: az Európai Unió Tanácsa
   
      Kereseti kérelmek
   
   A felperes azt kéri, hogy a Bíróság
   
               —
            
            
               semmisítse meg a Tanács 2012. június 18-i határozatát (1)
               
            
         
               —
            
            
               az Európai Unió Tanácsát kötelezze a költségek viselésére.
            
         
      Jogalapok és fontosabb érvek
   
   A Németországi Szövetségi Köztársaság keresetével a Tanács „Nemzetközi Szőlészeti és Borászati Szervezet (OIV) keretében szavazásra bocsátandó egyes állásfoglalások tekintetében az Európai Unió nevében képviselendő álláspont kialakításáról” szóló, 2012. június 18-i határozatát támadja meg.
   A német szövetségi kormány álláspontja szerint e határozatot a Tanács téves jogalkalmazással alapozta az EUMSZ 218. cikk (9) bekezdésére, mint eljárásjogi jogalapra. Egyrészt az EUMSZ 218. cikk (9) bekezdése kizárólag az olyan nemzetközi megállapodások által létrehozott szervekben képviselendő uniós álláspont kialakítására vonatkozik, amelyeknek az Unió részese. Az EUMSZ 218. cikk (9) bekezdése nem rendelkezik azonban a tagállamok olyan nemzetközi szervezetek szerveiben való képviseletéről, amelyekhez az egyes tagállamok az általuk közvetlenül kötött nemzetközi megállapodással csatlakoztak. Másrészt az EUMSZ 218: cikk (9) bekezdése csak a „joghatással bíró jogi aktusok”, tehát a kötelező erejű nemzetközi jogi aktusok elfogadására vonatkozik.
   Egyéb eljárásjogi jogalap nem látszik a tanácsi határozat meghozatalára.
   
      (1)  A „Nemzetközi Szőlészeti és Borászati Szervezet (OIV) keretében szavazásra bocsátandó egyes állásfoglalások tekintetében az Európai Unió nevében képviselendő álláspont kialakításáról” szóló 11436/12 sz. tanácsi dokumentum.